《谢毗陵使君惠画》
宋代·袁燮

都尉风流贵公子，结交海内知名士。
磨砻禁脔骄侈习，雅意登名与临水。
十幅烟江叠嶂图，当时展玩忘朝晡。
老仙一顾叹奇绝，落笔妙语春华敷。
此诗千载传不朽，此画如今宁复有，
我来薄宦大江滨，无价之珍俄入手。
一名雄特倚天立，下视群峰如拱揖。
断崖飞出玉虬龙，元气淋淳鬼神泣。
名中乔木堪栋梁，名外烟波凝翠光。
数间野让傍林樾，一叶扁舟浮淼茫。
往时只诵苏公句，想像都尉图中趣。
岂期今日见逼真，端与前辈同机杼。
自怜老大无他求，尘劳羁绊空悠悠。
安得千岩万壑里，寻幽择胜逍有所游。
我心欲往足无力，纵观此画如亲历。
毗陵使君真可人，嘉惠不啻千金直。
平生辞爱关钥严，兹焉讵敢伤於廉。
毗陵万口皆归重，道义相与吾何嫌。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。